open-index/open-wikipedia-markdown huggingface dataset:
இயேசுவின் பிறப்பு

**இயேசுவின் பிறப்பு** என்பது இயேசுவின் பிறப்பு குறித்த லூக்கா நற்செய்தி, மத்தேயு நற்செய்தி மற்றும் சில திருமுறையினை சேரா நூல்களில் விவரிப்பினைக்குறிக்கும். லூக்கா மற்றும் மத்தேயு நற்செய்திகள் யூதேயா நாட்டின் பெத்லகேம் ஊரில் இயேசு ஒரு கன்னியிடம் பிறந்தார் என குறிக்கின்றது.

லூக்கா நற்செய்தியின்படி அகுஸ்து சீசரின் கட்டளைப்படி மக்கள் தொகையைக் கணக்கில் தன் குடும்பத்தை பதிவு செய்ய தாவீதின் வழிமரபினரான யோசேப்பும், அவருக்கு மண ஒப்பந்தமான மரியாவும் நாசரேத்து ஊரிலிருந்து யூதேயாவிலுள்ள பெத்லகேம் என்ற தாவீதின் ஊருக்குச் சென்றனர். அங்கு இருந்தபொழுது மரியாவுக்குப் பேறுகாலம் வந்தது. அவர் தம் தலைமகனைப் பெற்றெடுத்து, பிள்ளையைத் துணிகளில் பொதிந்து தீவனத் தொட்டியில் கிடத்தினார். இதன்பின் அப்பகுதியில் உள்ள வயல்வெளியில் தங்கள் கிடையைக் காவல் காத்துக்கொண்டிருந்த இடையர்களுக்கு வானதூதர் தோன்றி அவர்களிடம், 'இன்று ஆண்டவராகிய மெசியா என்னும் மீட்பர் உங்களுக்காகத் தாவீதின் ஊரில் பிறந்திருக்கிறார்.' எனக்கூறி இயேசுவின் பிறப்பை அவர்களுக்கு அறிவித்தனர். அவர்கள் சென்று மரியாவையும் யோசேப்பையும் தீவனத் தொட்டியில் கிடத்தியிருந்த குழந்தையையும் கண்டு வணங்கினர்.

மத்தேயு நற்செய்தி விண்மீன் ஒன்றின் வழிகாட்டுதலால் கிழக்கிலிருந்து ஞானிகள் சிலர் வந்து இயேசுவை வணங்கினர் என்று குறிக்கின்றது. இதன்பின் ஏரோது குழந்தையை கொல்லத் தேடுவான் என கணவில் யோசேப்பு எச்சரிக்கப்பட்டதால், அவர்கள் மூவரும் எகிப்துக்குத் தப்பி ஓடிச் சென்றனர். ஏரோது காலமானதும், எகிப்திலிருந்து திரும்பி வந்து நாசரேத்து எனப்படும் ஊருக்குச் சென்று அங்குக் குடியிருந்தார்.

இந்த நிகழ்வு பல கிறித்தவ பிரிவுகளில் மிகவும் சிறப்பாக கொண்டாடப்படுகின்றது. கத்தோலிக்க திருச்சபை உட்பட்ட சில சபைகளில் கிறித்துமசு அன்று திருவிழிப்பு ஆராதனையோடு இவ்விழா சிறப்பிக்கப்படுகின்றது. குறிப்பாக கிழக்கு மரபுவழி திருச்சபையின் இவ்விழாவுக்கு முன் 40 நாட்கள் நோன்பிருப்பது (Nativity Fast) வழக்கில் உள்ளது. கத்தோலிக்க திருச்சபை, ஆங்கிலிக்க ஒன்றியம் முதலிய பல பிரிவுகளில் இவ்விழாவுக்கு முன் வரும் நான்கு ஞாயிருகளை திருவருகைக் காலம் என வைத்து இவ்விழாவுக்கு ஆயத்தம் செய்கின்றனர்.

கிறித்தவ இறையியலில் வாக்கு மனிதரான நிகழ்வாக இது கருதப்படுகின்றது. ஆதாம் மற்றும் ஏவாளின் வீழ்ச்சியால் விளைந்த பாவத்தைப்போக்க கடவுளின் திருவுளப்படி அவரின் ஒரே மகன் இயேசு மனிதனாகப்பிறந்ததாக நம்பப்படுகின்றது. 4ம் நூற்றாண்டு முதல் கிறித்தவக் கலையில் இன்நிகழ்வு முக்கியப் பங்கு வகிக்கின்றது. 13ம் நூற்றாண்டு முதல் கிறித்துமசு குடில் அமைத்து இவ்விழாவை கிறித்தவர்கள் கொண்டாடுகின்றனர்.

## மேற்கோள்கள்


பகுப்பு:இயேசு
பகுப்பு:நற்செய்தி நிகழ்வுகள்
பகுப்பு:அன்னை மரியா
பகுப்பு:லூக்கா நற்செய்தி
புனல்

thumbnail|வீட்டில் பயன்படும் புனல்
**வடிகுழலி** அல்லது **புனல்** (*funnel*) என்பது ஒரு பக்கத்தில் விரிந்த வட்ட வடிவிலான வாயையும் மற்ற பக்கத்தில் ஒடுங்கிய குழாயையும் கொண்ட ஒரு கருவி ஆகும். இது நீர்மம் ஒன்றை அல்லது சிறிதாக நறுக்கப்பட்டவையை ஒடுங்கிய வாயுள்ள ஒரு கொள்கலனிலிடப் பயன்படுகிறது. புனல் இல்லாவிடில் இவை வெளியில் சிந்திவிடும். புனல்கள் பெரும்பாலும் துருப்பிடிக்காத உருக்கு, அலுமினியம், கண்ணாடி அல்லது நெகிழியால் உருவாக்கப்படுகின்றன. இதை உருவாக்கப் பயன்படுபவை திடமானதாகவும் தன்னூடாகச் செல்லும் பொருளுடன் எதிர்வினை புரியாததாகவும் இருக்கவேண்டும். இதனால் தான் வீட்டில் நெகிழியாலான புனல் பயன்படுகின்ற போதிலும் டீசலை ஊற்றும் போது கண்ணாடிப் புனல் அல்லது துருப்பிடிக்காத உருக்கினாலான புனல் பயன்படுகிறது.

பகுப்பு:சமையல் கருவிகள்
பகுப்பு:ஆய்வுக்கூடக் கருவிகள்
பகுப்பு:கையாற்றல் கருவிகள்
மாண்டி தாக்கர்

**மாண்டி தாக்கர்** (Mandy Takhar) ஒரு பிரித்தானிய இந்திய முன்னணி வடிவழகி மற்றும் நடிகை. இவர் பஞ்சாபித் திரைப்படங்களில் அதிகமாக நடித்து வருகிறார்.

## திரைப்படங்கள்

## குறிப்புகளும் மேற்கோள்களும்

## வெளி இணைப்புகள்
* 

பகுப்பு:வாழும் மக்கள்
பகுப்பு:இந்தியத் திரைப்பட நடிகைகள்
நம்ம வீட்டு மகாலட்சுமி (தொலைக்காட்சி நிகழ்ச்சி)

**நம்ம வீட்டு மகாலட்சுமி** ஜீ தமிழ் தொலைக்காட்சியில் ஒளிபராபான நிகழ்ச்சி. இந்த நிகழ்ச்சியை குஷ்பூ தொகுத்து வழங்குகிறார். ஜாக்பாட் நிகழ்ச்சிக்குப் பிறகு நடிகை குஷ்பூ தொகுத்து வழங்கும் நிகழ்ச்சி இது ஆகும். இந்த நிகழ்ச்சி சனி மற்றும் ஞாயிறு அன்று இரவு 8 மணிக்கு ஒளிபரப்பாகிறது. முதல்நாள் முதல் நிகழ்ச்சியில் தொலைக்காட்சி நடிகைகள் ஷில்பா, ஷிவானி நந்தினி, தேவி கிருபா ஆகியோர் பங்கேற்றனர்.

இது முற்றிலும் பெண்களுக்கான நிகழ்ச்சி ஆகும். இந்த நிகழ்ச்சியில் நான்கு சுற்றுக்கள் உண்டு.

## இவற்றை பார்க்க
* ஜீ தமிழ்  தொலைக்காட்சி நிகழ்ச்சிகள்

## வெளி இணைப்புகள்
* ஜீ தமிழ் அதிகாரப்பூர்வ இணையதளத்தில் (ZEE5)
* ஜீ தமிழ் இணையதளத்தில் 
* ஜீ தமிழ் யூ ட்யுப்

பகுப்பு:ஜீ தமிழ்த் தொலைக்காட்சி நிகழ்ச்சிகள்
பகுப்பு:தமிழ் விளையாட்டுத் தொலைக்காட்சி நிகழ்ச்சிகள்
பகுப்பு:தமிழகத்தின் தொலைக்காட்சி நிகழ்ச்சிகள்
பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள்
பகுப்பு:2013 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:2014 இல் நிறைவடைந்த தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நிகழ்ச்சிகள்
சி. ஏ. முகிலன்

ḏ**சி. ஏ. முகிலன்** (*C. A. Muguilan*, 5 மார்ச் 1933 - 12 மே 1980) தமிழ்த் திரைப்பட இயக்குநரும், திரைக்கதை எழுத்தாளரும் ஆவார்.
இவரது இயற்பெயர் சி. ஏ. பெருமாள். புதுவை மாநிலத்தில் உள்ள சின்ன காளப்பெட் என்னும் இடத்தில் ஐயாவு செட்டியார், வல்லதம்மாள் ஆகியோருக்கு ஏழாவது மகனாகப் பிறந்தார். கற்பகம் போன்ற  திரைப்படங்களுக்கு கதைகள் எழுதியும், துணை இயக்குநராகவும் பணியாற்றியவர். 1980 ஆம் ஆண்டில் வெளிவந்த ஒரே முத்தம் என்ற படத்தை எழுதியும் இயக்கியும் உள்ளார். ஏ. வி. எம், இளையராஜா, கண்ணதாசன் போன்ற படைப்பாளிகளுடன் இணைந்து தமிழ் திரைப்படத் துறையில் பணியாற்றினார்.

பகுப்பு:1933 பிறப்புகள்
பகுப்பு:1980 இறப்புகள்
பகுப்பு:தமிழ்த் திரைப்பட இயக்குநர்கள்
சிறுவன்

**சிறுவன்** அல்லது **இளம் ஆண்** என்பவர் ஒரு சிறு வயது ஆண்மகன். 18 வயதுக்குக் குறைவான ஆண் (அல்லது) பருவ வயதுக்குக் கீழ் உள்ள இளைஞன், சிறுவன் என அழைக்கப்படுவார். இவ்வயதினரை  பையன் அல்லது பாலகன் எனவும் அழைப்பர். இதன் பெண்பால் சிறுமி ஆகும்.

## இலக்கியப் பயன்பாடு
"அன்றே சொன்னான்
ஆயர் குல சிறுவன்"
இதில் "சிறுவன்" எனும் சொல், சிறு வயதுக் கண்ணனைக் குறிப்பதாகும்.
### ஆண்பாற் பிள்ளைத்தமிழ்
*சிற்றில், சிறுபறை, சிறுதேர் முதலியன கடவுளைச் சிறுவனாக எண்ணிப் போற்றப்படும் கடை மூன்று பருவங்கள் ஆகும்.

## சிறுவர்களுக்கானப் படைப்புகள்
* தமிழில் சிறுவர்களுக்கான படைப்புகளில் இன்றளவும் சிறந்த ஒன்று - "ஆத்திச்சூடி" (எழுதியவர்: ஒளவையார்)
* அம்புலிமாமா - சிறார்களைக் கவர்ந்த இதழ்களில் ஒன்று.

இதரப் படைப்புகள்

* **"உலகிலேயே மகிழ்ச்சியான சிறுவன்"** (தொகுப்பும், தமிழாக்கமும்: இரா.நடராசன்)
::இந்த தொகுப்பு சிறுவர் உலகை பெரியவர்கள் தெரிந்து கொள்வதற்காகவா?
::இல்லை புவியின் மாயைகளில் இருந்து சிறுவர்கள் தெளிந்து கொள்வதற்காகவா?
:: - என்ற கேள்வியுடனே நீளும் மிகச்சிறந்த படைப்பாய் அமைந்திருக்கிறது.
* **"கடலோரத்தில் ஒரு சிறுவன்"** (எழுத்தாளர்: யூ.மா. வாசுகி)

பகுப்பு:ஆண்கள்
பகுப்பு:குழந்தைப் பருவம்
தென்சிலுவை (விண்மீன் குழாம்)

**தென்சிலுவை** (ஆங்கிலம்:*crux*) என்பது நவீன 88 விண்மீன் குழாம்களில் மிகச் சிறியது ஆகும். இதனது இலத்தீன் பெயர் சிலுவையைக் குறிக்கிறது. இது வானத்தின் தென்திசையில் அடிவானத்தை நோக்கி சற்றுச் சாய்ந்த நிலையில் காணப்படும். இதற்கு மிக அருகில் உள்ள விண்மீன் பீட்டா செண்டோரி ஆகும். இதைத் தென் அரைக்கோளத்தில் இருந்து தெளிவாகக் காணலாம். இந்த விண்மீன் குழாமில்,  சிலுவையில் நீளமான பகுதி தென் திசையைக் காட்டுவதால் தென்சிலுவை எனப்படுகிறது.

## மேற்கோள்

பகுப்பு:விண்மீன் குழாம்கள்
மேளம் கொட்டு தாலி கட்டு (தொலைக்காட்சி நிகழ்ச்சி)

**மேளம் கொட்டு தாலி கட்டு** இந்த நிகழ்ச்சி சனி மற்றும் ஞாயிறு இரவு 8 மணிக்கு புதுயுகம் தொலைக்காட்சியில் ஒளிபரப்பானது.
திருமணம் ஆகாத பெண்கள் மட்டுமே பங்கேற்கும் ஒரு தொலைக்காட்சி நிகழ்ச்சி. இந்த நிகழ்ச்சியை நடிகை சினேகா தொகுத்து வழங்கினார். இது இவரின் முதல் சின்னத்திரை நிகழ்ச்சி ஆகும்.

## இவற்றை பார்க்க
* புதுயுகம் தொலைக்காட்சி நிகழ்ச்சிகளின் பட்டியல்

## வெளி இணைப்புகள்
* புதுயுகம் தொலைக்காட்சி யூ ட்யுப்
* புதுயுகம் தொலைக்காட்சி வலையகம்

பகுப்பு:புதுயுகம் தொலைக்காட்சி நாடகங்கள்‎
பகுப்பு:தமிழ் கலந்துரையாடல் தொலைக்காட்சி நிகழ்ச்சிகள்
பகுப்பு:தமிழகத்தின் தொலைக்காட்சி நிகழ்ச்சிகள்
பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள்
பகுப்பு:2013 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:2014 இல் நிறைவடைந்த தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நிகழ்ச்சிகள்
பகுப்பு:தமிழ் விளையாட்டுத் தொலைக்காட்சி நிகழ்ச்சிகள்
சரிகம கமகம (தொலைக்காட்சித் தொடர்)

**சரிகம கமகம** இந்த தொடர் (திங்கள் முதல் வெள்ளி வரை இரவு 9 மணிக்கு) புதுயுகம் தொலைக்காட்சியில் ஒளிபரப்பான மெகாதொடர் ஆகும் 

## கதை சுருக்கம்
சமையல் குறிப்பு, இசை குறிப்பு, நடனம் போன்ற அனைத்தும் இடம்பெறும் தொடர். இசை, நடனத்தை உயிராகக் கருதும் ஏழு இளையவர்களின் வாழ்க்கைத் தொடர். 

## நடிகர்கள்
* அம்பிகா

## இவற்றை பார்க்க
* புதுயுகம் தொலைக்காட்சி நிகழ்ச்சிகள் மற்றும் தொடர்களின் பட்டியல்

## வெளி இணைப்புகள்
* புதுயுகம் தொலைக்காட்சி யூ ட்யுப்
* புதுயுகம் தொலைக்காட்சி வலையகம்

பகுப்பு:புதுயுகம் தொலைக்காட்சி நாடகங்கள்‎
பகுப்பு:தமிழ்த் தொலைக்காட்சி நாடகங்கள்
பகுப்பு:தமிழகத்தின் தொலைக்காட்சி நிகழ்ச்சிகள்
பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள்
பகுப்பு:2013 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:2014 இல் நிறைவடைந்த தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நிகழ்ச்சிகள்
அரசு அறிஞர் அண்ணா நினைவு புற்றுநோய் மருத்துவமனை மற்றும் ஆராய்ச்சி நிலையம்

**அரசு அறிஞர் அண்ணா நினைவு புற்றுநோய் மருத்துவமனையும் ஆராய்ச்சி நிலையமும்** (Arignar Anna Memorial Cancer Hospital & Research Institute) என்பது தமிழ்நாட்டில் உள்ள காஞ்சிபுரத்தில் அமைந்துள்ள அரசு புற்றுநோய் மருத்துவமனை ஆகும். பேரறிஞர் அண்ணாவின் நினைவாக உலக சுகாதார நிறுவனத்தின் உதவியுடன் புற்றுநோய் ஆராய்ச்சி நிலையமாக 1969இல் அப்போதைய அரசால் அடிக்கல் நாட்டப்பட்டு, தொடங்கப்பட்டது. ஆரம்பத்தில் சுற்றுப்புறக் கிராமங்களில் புற்று நோய் கண்டறியும் சோதனை முகாம்களை நடத்தியது. இலவசமாக நோயாளிகள் மருத்துவம் பெறுகின்றனர். இன்று கதிர் மருத்துவம், அறுவை மருத்துவம், வேதிமருத்துவம், ஆராய்ச்சி என்று ஒரு புற்றுநோய்க்கான முழுமையான மருத்துவமனையாகத் திகழ்கிறது. மருத்துவ இயற்பியலில் பட்ட மேல் படிப்பு வசதியும் உள்ளது. தமிழக முதலமைச்சராக இருந்த அண்ணா, புற்று நோயால் இயற்கை எய்திய பின் அவர் நினைவாக தொடங்கப்பட்டது. தற்பொழுது வட்டார புற்றுநோய் மையமாக (Regional Cancer Center) இந்திய அரசால் ஏற்றுக் கொள்ளப்பட்டது.

## மேற்கோள்கள்

பகுப்பு:காஞ்சிபுரம் மாவட்டம்
பகுப்பு:தமிழ்நாட்டு மருத்துவமனைகள்
பகுப்பு:இந்தியப் பொது மருத்துவமனைகள்
தமிழ் இலக்கணத் தொடர்கள் (பொருள்)

தமிழில் மொழி இலக்கணமானது எழுத்திலக்கணம், சொல்லிலக்கணம் என்னும் இரு பாகுபாடுகளில் சொல்லப்படுகிறது. தமிழில் வாழ்வியல் கருத்துகளைக் கூறும் பொருள்-இலக்கணம் என்னும் பகுதியும் உண்டு. இது பிற மொழிகளில் வரையறுக்கப்படாத ஒருவகை இலக்கணம். இதில் அகம், புறம் என்னும் பாகுபாடுகளும், அகத்தில் களவு, கற்பு, என்னும் பாகுபாடுகளும் உள்ளன. இவை வாழ்வியல் பாகுபாடுகள். இன்றுள்ள நூல்களில் காலத்தால் மிகவும் பழமையான தொல்காப்பியம் இவற்றை விளக்குகிறது.மேலும்,
* மனவெழுச்சிகளைக் கூறும் மெய்ப்பாடு
* உயிரினத்தை ஓரறிவு, ஈரறிவு என்றெல்லாம் பாகுபடுத்தும் செடியியல், உயிரியல் பாகுபாடுகள்
முதலானவை உள்ளன. அன்றியும் இலக்கியங்களில் காணப்படும்
* உவம-இயல்
* செய்யுள்-இயல்
என்னும் பாகுபாடுகளும் உள்ளன.பொருள் இலக்கணப் பகுதியில் வரும் நால்வகைக் குலப்பாகுபாடும், இறுதியில் இணைக்கப்பட்டுள்ள உத்தி முதலான பாகுபாடுகளும் இடைச்செருகல்கள் என அறிஞர்கள் கருதுகின்றனர். 

தொல்காப்பியத்தில் காணப்படும் **பொருள் இலக்கணத் தொடர்கள்** இங்குத் தொகுக்கப்பட்டு விளக்கங்கள் அந்த நூலை அடியொற்றித் தரப்படுகின்றன. பொருள் இலக்கணம் கூறும் இறையனார் களவியல், நம்பியகப்பொருள் ஆகிய நூல்களில் கூறப்படும் தொடர்கள் இங்கு எடுத்துக்கொள்ளப்படவில்லை.

## புறத்திணை
* உடனிலை
* எட்டி
* காவிதி
* மாராயம்
## அகத்திணை
* இறைச்சிப் பொருள்    
* களவு
* கற்பு

## அடிக்குறிப்பு

பகுப்பு:தமிழ் இலக்கணம்
பகுப்பு:தமிழ் இலக்கண வகைகள்
1769

**1769**  (**[[ரோம எண்ணுருக்கள்|MDCCLXIX]]**) ஒரு ஞாயிற்றுக்கிழமையில் ஆரம்பமான ஒரு கிரிகோரியன் சாதாரண ஆண்டாகும். பழைய ஜூலியன் நாட்காட்டியில் 11 நாட்கள் முன்னதாக வியாழக்கிழமையில் ஆரம்பமானது.

## நிகழ்வுகள்


* ஏப்ரல் 13 - யசூன் 3 இல் இடம்பெறவிருக்கும் வெள்ளிக்க் கோளின் கடப்பைக் காண்பதற்காக ஜேம்ஸ் குக் எச்.எம் பார்க் என்டெவர் கப்பலில் டெஹீட்டியை அடைந்தார்..
* ஏப்ரல் 29 - நீராவி எந்திரத்தை மேம்படுத்தியமைக்காக ஜேம்ஸ் வாட் காப்புரிமம் பெற்றார்.
* சூன் 3 - வெள்ளிக் கோளின் சூரியக்கடப்பு இடம்பெற்றது. 5 மணி நேரத்தின் பின்னர் முழுமையான சூரிய கிரகணம் அவதானிக்கப்பட்டது.
* செப்டம்பர் - வங்காளத்தில் பெரும் வறட்சி ஏற்பட்டது. இதனால் ஏற்பட்ட வங்காளப் பஞ்சம், 1770 இல் 10 மில்லியனுக்கும் அதிகமானோர் கொல்லப்பட்டனர்.
* அக்டோபர் 7 - ஜேம்ஸ் குக் நியூசிலாந்தில் வறுமைக் குடாவில் வந்தைறங்கினார்.

### திகதி அறியப்படாதவை

* இத்தாலியில் சான் நசாரியோ தேவாலயம் மின்னலால் தாக்கப்பட்டதை அடுத்து அங்கு சேமித்து வைக்கப்பட்டிருந்த 200,000 இறாத்தல் எடையுள்ள வெடிமருந்து தீப்பற்றியதில் பிரெசியா நகரத்தின் ஆறில் ஒரு பங்கு பெரும் சேதமடைந்தது. 3,000 பேர் இறந்தனர்.


## பிறப்புகள்
* மே 1 &ndash; ஆர்தர் வெல்லஸ்லி, முதலாம் வெல்லிங்டன் பிரபு, British general and ஐக்கிய இராச்சியத்தின் பிரதமர் (d. 1852)
* ஆகஸ்டு 15 &ndash; பிரான்சின் முதலாம் நெப்போலியன், Emperor of the French (d. 1821)

## இறப்புகள்

## 1769 நாட்காட்டி

## மேற்கோள்கள்
புல உமிழ்ச்சி எக்சு கதிர் குழாய்

**புல உமிழ்ச்சி எக்சு கதிர் குழாய்** (*field emission x-ray tube*) என்பது ஒரு சிறப்பு வகை எக்சு-கதிர்க் குழாய் ஆகும். ஆரம்ப காலத்தில் புல உமிழ்ச்சிக் குழாய்களே இருந்தன. பேராசிரியர் வில்லெம் ரோண்ட்கன் பயன்படுத்தியதும் இப்படிப் பட்ட குழாய்களே. இதில் எதிர் மின்முனையானது சிறிய உள்குவிந்த குழியாடி போன்று இருந்தது. ஆனால் எக்சு கதிர்களைப் பெற புதிய புல உமிழ்ச்சிக் குழாய்களில் எதிர் மின்முனை மிகவும் மெல்லிய கம்பிவலையால் ஆனது. அதிக மின் அழுத்தம் மின்முனைகளுக்கிடையே செலுத்தப்படும் போது புல உமிழ்ச்சிக் காரணமாக இலத்திரன்கள் தோற்றுவிக்கப்படுகின்றன. வெப்பமூட்டி இலத்திரன்களைத் தோற்றுவிக்கத் தேவையில்லை. இப்படிப்பட்ட சிறப்புக் குழாய்கள் குழந்தைகளைப் படம் எடுக்கவும் நெஞ்சகப் படம் பெறவும் பயனாகின்றன. இப்படிப்பட்ட குழாய்களில் 1000 மில்லிஆம்பியர் வரையிலான குழாய் மின்னோட்டம் பெறமுடியும்.

பகுப்பு:ஊடுகதிரியல்
என்றியின் விதி

இயற்பியலில், **என்றியின் விதி** (*Henry's law of partial pressure*) என்பது வளிம விதிகளில் ஒன்றாகும். இதனை 1803 ஆம் ஆண்டில் வில்லியம் என்றி உருவாக்கினார். பல்வேறு பட்ட வளிமங்கள் ஒரு நீர்மத்தின் மேல் உள்ள போது அவ்வளிமங்கள் எந்த வீதத்தில் நீர்மத்தில் கலக்கின்றன என்பதனை இவ்விதி விளக்குகின்றது.

"வெப்பநிலை மாறாதிருக்கும் நிலையில் எந்த வளிமத்தின் பகுதி அழுத்தம் அதிகமாக  இருக்கிறதோ அந்த வளிமத்தின் நிறை கரைசலில் அதிகம் காணப்படும்," என்பதே என்றியின் விதியாகும். குறைந்த பகுதியழுத்தமுள்ள வளிமம் குறைந்த அளவிலிருக்கும். அதாவது, "நீர்மம் ஒன்றில் உள்ள வளிமத்தின் கரைதிறன் நீர்மத்தின் மேலுள்ள வளிமத்தின் பகுதி அழுத்தத்திற்கு நேர் விகித சமனில் இருக்கும்."

கார்பனேற்றப்பட்ட குளிர்பானம் இவ்விதிக்கு ஓர் எடுத்துக்காட்டாகும். கார்பனேற்றப்பட்ட குளிர்பானம் அடங்கிய புட்டியைத் திறக்க முன்னர், பானத்திற்கு மேலுள்ள வளிமம் வளிமண்டல அழுத்தத்திலும் பார்க்க ஓரளவு அதிக அழுத்தத்தில் தூய காபனீரொக்சைட்டு காணப்படும். புட்டி திறக்கப்படும் போது, இந்த வளிமத்தின் ஒரு பகுதி "பொப்" என்ற ஒலியுடன் வெளியேறுகிறது. நீர்மத்தின் மேலுள்ள கார்பனீரொக்சைடின் பகுதி அழுத்தம் இப்போது குறைவாக உள்ளதால், நீர்மத்தில் கரைந்துள்ள சில கார்பனீரொக்சைடு குமிழ்களாக வெளியேறுகின்றது. புட்டி திறந்த நிலையிலேயே வைத்திருக்கப்படும் போது, கரைசலில் உள்ள கார்பனீரொக்சைடின் செறிவு வளியில் உள்ள கார்பனீரொக்சைடின் செறிவுடன் சமநிலைக்கு வருகிறது.

## சமன்பாடு
என்றியின் விதி மாறா வெப்பநிலையில் பின்வருமாறு எழுதப்படலாம்:
:p = k_{\rm H}\, c
இங்கு *p* கரைசலுக்கு மேலுள்ள வளிமத்தின் பகுதி அழுத்தம். *c* கரைபொருளின் செறிவு, *k*H மாறிலி, என்றியின் விதி மாறிலி எனப்படும் இம்மாறிலி கரைபொருள், கரைப்பான், மற்றும் வெப்பநிலையில் தங்கியுள்ளது. இதன் பரிமாணம் அழுத்தத்தை செறிவினால் பிரிக்கும் பரிமாணத்திற்கு ஒப்பானது.

298 கெ வெப்பநிலையில் நீரில் கரையும் சில வளிமங்களின் *k* மாறிலிகள் வருமாறு:
:ஆக்சிசன் (O2) : 769.2 L·atm/மோல்
:காபனீரொக்சைட்டு (CO2) : 29.41 L·atm/மோல்
:நீரியம் (H2) : 1282.1 L·atm/மோல்

## வேறு வடிவங்களில் என்றியின் விதி
என்றியின் விதி பல்வேறு வடிவங்களில் தரப்படுகின்றன.

## மேற்கோள்கள்

## வெளி இணைப்புகள்
* Ethanol solubility in EPDM , Solubility of chemicals in polymers using Henry's law
* Henry's gas law calculator

பகுப்பு:வளிம விதிகள்
பகுப்பு:சமநிலை வேதியியல்
எம். பி. என். பொன்னுசாமி

**எம். பி. என். பொன்னுசாமி** (19 மார்ச் 1933 - 27 நவம்பர் 2023) தமிழ்நாடு, மதுரையைச் சேர்ந்த நாதசுவர இசைக் கலைஞர் ஆவார்.

## ஆரம்பகால வாழ்க்கை
பொன்னுசாமி 1933ஆம் ஆண்டு, மார்ச் 19 அன்று பிறந்தவர். பெற்றோர்: நடேசன் பிள்ளை - சம்பூர்ணம். தனது தந்தையாரிடம் நாதசுவர இசையினைப் பயின்றார். தனது ஏழாவது வயதில் தந்தை, மூத்தத் தமையனார் எம். பி. என். சேதுராமன் இவர்களுடன் இணைந்து மதுரை மீனாட்சியம்மன் கோயில் சந்நிதியில் நாதசுவரம் வாசிக்கத் தொடங்கினார். ஒன்பதாவது வயதில் தனது தமையனார் எம். பி. என். சேதுராமனுடன் இணைந்து இசை நிகழ்ச்சிகளை செய்யத் தொடங்கினார். தில்லானா மோகனாம்பாள் திரைப்படத்தில் தனது சகோதரருடன் நாகஸ்வர இசையை வாசித்து அதிகக் கவனம் பெற்றார்.

## விருதுகள்
* கலைமாமணி விருது, வழங்கியது: தமிழக அரசு
* நாதசுர கலாநிதி, வழங்கியது: தருமபுரம் ஆதீனம்
* சங்கீத சூடாமணி விருது, 1999. வழங்கியது: சென்னை சிறீ கிருஷ்ண கான சபா
* இசைப்பேரறிஞர் விருது, 2012. வழங்கியது: தமிழ் இசைச் சங்கம், சென்னை.

## மேற்கோள்கள்

## உசாத்துணை
'நலந்தானா.. நலந்தானா!' எனும் தலைப்பிலமைந்த கட்டுரை (பக்கம் எண்: 40), தினமணி இசைவிழா மலர் (2012-2013)

## வெளியிணைப்புகள்
*Divine notes and movie magic 

பகுப்பு:நாதசுவரக் கலைஞர்கள்
பகுப்பு:மதுரை மக்கள்
பகுப்பு:இசைப்பேரறிஞர் விருது பெற்றவர்கள்
பகுப்பு:கலைமாமணி விருது பெற்றவர்கள்
பகுப்பு:சங்கீத சூடாமணி விருது பெற்றவர்கள்
பகுப்பு:2023 இறப்புகள்
பகுப்பு:1933 பிறப்புகள்
நீரின் முரணிய விரிவு

**நீரின் முரணிய விரிவு** (*anomalous expansion of water*) என்பது நீரின் எதிர்மறையான, மாறுபட்ட வெப்பநிலை மாற்றத்துடன் தோன்றும் மாற்றமாகும். பொதுவாக வெப்பநிலை அதிகரிக்கும் போது பொருட்கள் தம் பருமனளவில் விரிவையும், வெப்பநிலை குறையும் போது பருமனளவு குறைவதும் நிகழ்கின்றன. ஆனால் நீரினைப் பொருத்தமட்டில் நிலைமை மாறாக உள்ளது. வெப்பநிலை குறையும் போது 4&nbsp;°C இல் அதன் அடர்த்தி 1.000 கிராம்\கன செ.மீ. ஆக உள்ளது. மேலும் வெப்பநிலை குறைந்து நீரின் வெப்பநிலை 0&nbsp;°C ஆக உள்ளபோது அதன் அடர்த்தி 0.99987 கிராம்\கன செ.மீ. ஆகவும் 0&nbsp;°C-ல் பனிக்கட்டியாக உள்ளபோது அடர்த்தியானது 0.917 ஆகவும் உள்ளது. 4&nbsp;°C இற்குக் கீழ் வெப்பநிலை குறையும் போது பருமனளவு கூடுகிறது- அதாவது அடர்த்தி குறைகிறது. இதுவே நீரின் முரணிய விரிவாகும்.

இதனால் நன்மையும் தீமையும் ஏற்படுகின்றன. நன்மை யாதெனில் பனிப்படலத்திற்குக் கீழ் நீர், நீராகவே உள்ளது. மீனினங்கள் வாழ இது அவசியமாகிறது. தீது யாதெனில் மிகவும் குறைந்த வெப்பநிலையில் நீர் குழாய்கள் வெடித்து விடுகின்றன.

## நீரின் அடர்த்தி அட்டவணை

## மேற்கோள்கள்

பகுப்பு:நீர்
ஒரேமைய அமைப்பு

**ஒரேமைய அமைப்பு** ( Isocentric Mount ) என்பது தொலைக்கதிர் மருத்துவத்திற்கான கிளினாக், லினாக் மற்றும் கோபால்ட் 60 கொண்ட கருவிகளில் உள்ள ஒரு சிறப்பான எந்திரவியல் அமைப்பாகும். இங்கு ஒரே மையம் என்பது எந்திரத்தின் தலை சுழலும் அச்சும் (Axis of rotation of the head), புலத்தேர்வியிலிருந்து வெளிப்படும் கற்றையின் மைய அச்சுக் கோடும், (Axis of rotation of the collimator) நோயாளி இருக்கும் மேசையின் சுழல் அச்சும் (Axis of rotation of the couch) ஆக இந்த மூன்று அச்சுகளும் இணையும்  ஒரு புள்ளியாகும். இப்புள்ளி கதிர்மூலம்-அச்சுத் தொலைவில் (SAD) இருக்கிறது. புற்றுத்திசு  இப்புள்ளியில் இருக்குமாறு சீராக நோயாளியினை இருக்கச்செய்து, பின் கருவியின் தலைப்பகுதியினையோ புலத்தேர்வியினையோ அல்லது மேசையினையோ திருப்பினாலும் வெளிப்படும் கதிரின் மைய அச்சு புற்றுவழியாகவே செல்லும். இந்த அமைப்பே **ஒரே மைய அமைப்பு** எனப்படுகிறது.

## மேற்கோள்கள்

பகுப்பு:மருத்துவ இயற்பியல்
தரோகா உப்பாஸ் அலி

**தரோகா உப்பாஸ் அலி** (Darogha Ubbas Alli )19 ஆம் நூற்றாண்டைச் சார்ந்த இந்தியர். இவர் பொறியாளர் மற்றும் புகைப்பட நிபுணர் ஆவார். 1870-ல் இவர் லக்னோ நகராட்சியிலிருந்து பொறியாளராக ஓய்வு பெற்றதும் புகைப்படமெடுக்கத் தொடங்கினார். இவர் *லக்னோ* நகரத்தையும் அதன் சுற்றுப்புறங்களையும் புகைப்படமெடுத்து அவற்றை1874-ல்  *தி லக்னோ ஆல்பம்* (*The Lucknow Album*)என்ற பெயரில் தொகுப்பாக வெளியிட்டார். அதன் பின் 1880 ஆம் ஆண்டு தற்போதைய உத்திரப் பிரதேசத்தில் *அவட்* என்று அழைக்கப்பட்ட பகுதியை புகைப்படமெடுத்து அதைத் தொகுப்பாக வெளியிட்டார்.

## வெளி இணைப்புகள்
* http://www.getty.edu/vow/ULANFullDisplay?find=alli&role=&nation=&prev_page=1&subjectid=500036919

## மேற்கோள்கள்

* Union List of Artist Names, s.v. "Alli, Darogha Ubbas". Accessed 4 December 2006.

பகுப்பு:இந்தியப் புகைப்படக்கலைஞர்கள்
பகுப்பு:19-ஆம் நூற்றாண்டு பிறப்புகள்
பகுப்பு:இந்திய முஸ்லிம்கள்
லாலா தீன் தயாள்

**லாலா தீன் தயாள்** (Lala Deen Dayal பஞ்சாபி மொழி: ਲਾਲਾ ਦੀਨ ਦਯਾਲ; 1844–1905) இந்தியாவைச் சார்ந்த புகைப்பட நிபுணர் ஆவார். இவர் உத்திரப் பிரதேச மாநிலத்தில் பிறந்தவர். இவர் *ராஜா தீன் தயாள்* என்றும் அழைக்கப்பட்டார்.) 1870 களின் மத்தியில் இவர் தொழில்முறைப் புகைப்பட நிபுணராகப் பணியாற்றினார். இவரது புகைப்பட நிலையங்கள் இந்தூர், மும்பை மற்றும் ஐதராபாத் ஆகிய நகரங்களில் அமைந்திருந்தன. இவர் ஆறாவது *[[ஐதராபாத் நிசாம்|ஐதராபாத் நிசாமின்]]* அரசவைப் புகைப்பட நிபுணராக விளங்கினார். 1897 ஆம் ஆண்டு விக்டோரியா அரசியிடமிருந்து விருதும் பெற்றார்.

## புகைப்படங்கள்
இவர் எடுத்த புகைப்படங்களுள் சில கீழே,


Image: Entrance bridge to Hyderabad, India.JPG
Image:Bashir-bagh Palace, Hyderabad, India.JPG
Image:The interior of Bashir-bagh Palace, Hyderabad, India.JPG
Image:Drawing Room of Chowmahela Palace, Hyderabad, India.JPG
Image:Faluk-numa Palace, Hyderabad, India.JPG
Image:Residency House Bolarum.jpg

## மேற்கோள்கள்

பகுப்பு:இந்தியப் புகைப்படக்கலைஞர்கள்
பகுப்பு:1844 பிறப்புகள்
பகுப்பு:1905 இறப்புகள்
பகுப்பு:உத்தரப் பிரதேச நபர்கள்
கலம்பக மாலை

”கலம்பக உறுப்புக்களாகச் சுட்டப்படும் புயவகுப்பு முதலான உறுப்புக்களுடன் யாப்பு வடிவம் இணைந்து வருவது கலம்பகம் எனபதாகும். இவற்றுள் அம்மானை, ஊசல், ஒருபோகு தவிர்த்த ஏனைய உறுப்புக்களும் யாப்புகளும் பயின்று வந்தால் அது கலம்பகம் ஆகாது. மாறாக அது **கலம்பகமாலை** என்னும் சிற்றிலக்கிய வடிவமாகும்.

## ஆதாரம்
(ப.14, நூல்பெயர், நந்திக்கலம்பகக் கட்டமைப்பு, நூல் ஆசிரியர் - பா.மனோன்மணி)

பகுப்பு:சிற்றிலக்கிய வகைகள்
கனைமா தேசியப் பூங்கா

**கனைமா தேசியப் பூங்கா** (Canaima National Park, ஸ்பானிஷ்: Parque Nacional Canaima) தென் கிழக்கு வெனிசுலாவில் அமைந்துள்ளது. இதன் பரப்பளவு  30,000 சதுரகிலோமீட்டர்கள் பிரேசில் மற்றும் கயானாவின் எல்லைகளில் அமைந்துள்ளது. இந்தப் பூங்காவானது 1962 ஜூன் 12 ம் தேதி நிறுவப்பட்டது. இது அந்த நாட்டின் இரண்டாவது பெரிய பூங்கா, மற்றும் உலகின் ஆறாவது மிக பெரிய தேசிய பூங்கா ஆகும். இதன் பரப்பளவு பெல்ஜியம் நாட்டின் பரப்பளவை ஒத்தது. இப்பூங்காவினுள் *ஏஞ்சல்* நீர்வீழ்ச்சி உள்ளது. இப்பூங்காவின் 65% பகுதி பாறைகளால் ஆனது.
## புகைப்படங்கள்
இப்பூங்காவில் எடுக்கப்பட்ட புகைப்படங்கள் கீழே,


Image:Canaima panoramic.jpg
Image:Kukenan_Tepuy_at_Sunset.jpg
Image:Quebrada del Jaspe.jpg
Image:Mt Roraima in Venezuela 001.JPG
Image:Mt Kukenan in Venezuela 001.JPG
Image:Termiteros Gran Sabana.jpg
Image:08-Canaima-avion.jpg
Image:Chinak-Meru (Aponguao).jpg
Image:Salto Kamá 2.jpg
Image:Canaima (Fabrizio Morroia).jpg
Image:Kukenam-Tepui.jpg
File:Saltos Golondrina and Ucaima at Canaima Lagoon.jpg
Image:Oreophrynella quelchii.jpg



## வெளி இணைப்புகள்

* UNEP World Conservation Monitoring Centre 
* Official UNESCO website entry
* Video from  Canaima National Park
* Canaima National Park
* Protected Planet Page for Canaima 

பகுப்பு:தேசியப் பூங்காக்கள்
பகுப்பு:வெனிசுவேலா
குருகர் தேசியப் பூங்கா

**குருகர் தேசியப் பூங்கா** (Kruger National Park) ஆப்பிரிக்காவின் மிகப்பெரிய விளையாட்டு தேசியப் பூங்காக்களுள் ஒன்று. இதன் பரப்பளவு 9.633 சதுர கிலோமீட்டர்கள் ஆகும். இது வடகிழக்கு தென் ஆப்ரிக்கா *லிம்போபோ* மற்றும் *ஜெனீவா* ஆகிய மாகாணங்களில் பரவியுள்ளது. இது 1926 ஆம் ஆண்டில் தென் ஆப்ரிக்காவின் முதல் தேசிய பூங்காவாக மாறியது. இந்தத் தேசியப் பூங்காவை 1898 முதல் தென் ஆப்பிரிக்க அரசாங்கம் பராமரித்து வருகிறது. இப்பூங்கா 9 நுழைவாயில்களைக் கொண்டது. 
## உயிரினங்கள்
2009 ஆம் ஆண்டின் கணக்கெடுப்பின்படி இப்பூங்காவில்,
* 517 வகையான பறவையினங்கள் 
* 11,672 யானைகள் 
*  350 கருப்புக் காண்டாமிருகங்கள் 
* 3,000 முதலைகள்
* 2,800 சிங்கங்கள்
* 5,114 ஒட்டகச்சிவிங்கிகள்
* 120 சிவிங்கிப்புலிகள்
* 2,000 சிறுத்தைகள்
மேலும் பல விலங்கினங்கள் உள்ளன.

## புகைப்படங்கள்
இந்தத் தேசியப்பூங்காவின் புகைப்படங்களுள் சில கீழே,

File:Kruger Park Elephants.jpg
File:South African Giraffes, fighting.jpg
File:Two lions having a break after an unsuccessful hunt in Kruger National Park.jpg
File:Male greater kudu.jpg

## மேற்கோள்கள்

பகுப்பு:தேசியப் பூங்காக்கள்
அயூப் தேசியப் பூங்கா

**அயூப் தேசியப் பூங்கா** (Ayub National Park) பாகிஸ்தானில் அமைந்துள்ளது. இது ராவல்பிண்டி மற்றும் *ஜீலம்* சாலைக்கு அருகில் அமைந்துள்ளது. இங்கு படகுச் சாவரியுடன் கூடிய ஏரி ஒன்று உள்ளது. இந்தப் பூங்காவானது 2,300 ஏக்கர்கள் பரப்பளவு கொண்டது. இப்பூங்கா பாகிஸ்தான் உருவாவதற்கு முன்னரே உருவாக்கப்பட்டது. 
## வெளி இணைப்புகள்
* அயூப் தேசியப் பூங்கா
* அயூப் தேசியப் பூங்கா
## மேற்கோள்கள்

பகுப்பு:பாக்கித்தானிய தேசியப் பூங்காக்கள்
ஹிங்கோல் தேசியப் பூங்கா

**ஹிங்கோல் தேசியப் பூங்கா** (Hingol National Park, உருது: ہنگول ) பாகிஸ்தானில் அமைந்துள்ளது.இது *பாகிஸ்தானின்* மிக்கப்பெரிய பூங்கா ஆகும். இப்பூங்காவானது 1,650 சதுர கிலோமீட்டர்கள் பரப்பளவு கொண்டது. 1988 ஆம் ஆண்டு இப்பூங்கா நிர்மாணிக்கப்பட்டது. ஹிங்கோல் தேசியப் பூங்கா தென்மேற்கு பாக்கிஸ்தானில் பலூசிஸ்தான் மாகாணத்தின் *[[மக்ரான்]]* பிரதேசத்தில் அமைந்துள்ளது. இது லஸ்பெலா மாவட்டம், குவாதர் மாவட்டம் மற்றும் அவரான் மாவட்டங்களில் அமைந்துள்ளது. கராச்சி கடற்கரையில் தென்கிழக்கு சுமார் 190 கிலோமீட்டர்கள் தொலைவில் அமைந்துள்ளது. இத்தேசியப் பூங்கா பகுதியில் ஹிங்கோல் ஆறு  பாய்கிறது மற்றும்  ஹிங்குலாஜ் மாதா சக்தி பீடக் கோவில் உள்ளது.
## இதனையும் காண்க
* மக்ரான்
* குவாதர் மாவட்டம்
* அவரான் மாவட்டம்
* லஸ்பெலா மாவட்டம்
* ஹிங்கோல் ஆறு
*  ஹிங்குலாஜ் மாதா சக்தி பீடக் கோவில் 
## மேற்கோள்கள்

பகுப்பு:பாக்கித்தானிய தேசியப் பூங்காக்கள்
ஆஸ்ட்ரிட் லிண்ட்கிரென்

**ஆஸ்ட்ரிட் லிண்ட்கிரென்** (*Astrid Anna Emilia Lindgren*, 14 நவம்பர் 1907 – 28 சனவரி 2002) ஒரு சுவீடன் நாட்டைச் சேர்ந்த எழுத்தாளர். இவர் குழந்தைகளுக்காக நிறைய எழுதியுள்ளார். மே 2013 வரை இவர் அதிகமாக மொழிபெயர்க்கபட்ட எழுத்தாளர் பட்டியலில் 18வது இடத்தில் உள்ளார்.

## வாழ்க்கை

சாமுவேல் ஆகஸ்ட் எரிக்சன் மற்றும் ஹன்னா சான்சன் அவர்களின் மகள். இவருக்கு இரண்டு தங்கைகள் மற்றும் ஒரு தம்பி உள்ளார். ஆஸ்ட்ரிட் லிண்ட்கிரென்னுடைய புத்தகங்கள் பல அவரது குடும்பத்தினர்,  குழந்தை பருவ நினைவுகள் மற்றும் இயற்கையை அடிப்படையாகக் கொண்டவை.

பள்ளிப்படிப்பை முடித்த பிறகு, ஆஸ்ட்ரிட் லிண்ட்கிரென் விம்மர்பையில் உள்ள ஒரு உள்ளூர் செய்தித்தாள் நிறுவனத்தில் வேலை செய்தார்.

## மேற்கோள்கள்

பகுப்பு:1907 பிறப்புகள்
பகுப்பு:2002 இறப்புகள்
பகுப்பு:சுவீடன் எழுத்தாளர்கள்
பகுப்பு:பெண் எழுத்தாளர்கள்
சுண்டிக்குளம் கடல் நீரேரி

**சுண்டிக்குளம் கடல் நீரேரி** (*Chundikkulam Lagoon*) என்பது இலங்கையின் வடக்கே யாழ்ப்பாண மாவட்டம், மற்றும் கிளிநொச்சி மாவட்டம் ஆகியவற்றில் காணப்படும் ஒரு கடற்காயல் ஆகும். சுண்டிக்குளம் கிராமம் இந்தக் கடற்காயலுக்கும், இந்தியப் பெருங்கடலுக்கும் இடையேயுள்ள குறுகிய இடத்தில் அமைந்துள்ளது. இக்கடற்காயல் **ஆனையிறவு கடல் நீரேரி** (*Elephant Pass lagoon*), அல்லது **சுண்டிக்குளம் கடல் நீரேரி** அல்லது **சுண்டிக்குளம் தொடுவாய்** எனவும் அழைக்கப்படுகின்றது.

கனகராயன் ஆறு, நெதெலி ஆறு, தேராவில் ஆறு போன்ற தெற்குப் பகுதி ஆறுகளில் இருந்து இக்கடல் நீரேரிக்கு நீர் வருகின்றது. இது யாழ்ப்பாணக் கடல் நீரேரியுடன் இணைந்திருந்தது, ஆனாலும் ஆனையிறவில் தரைப்பாலம் கட்டப்பட்டதில் இருந்து இது ஒர் ஏரியாகவே கணிக்கப்படுகின்றது. இங்குள்ள நீர் உவர் நீர் ஆகும்.

சுண்டிக்குளம் கடல் நீரேரிப் பகுதி பனை மரங்களினாலும், புதர் நிலத்தினாலும் சூழப்பட்டுள்ளது. இந்நிலம் இறால் பண்ணைகளுக்காகவும் உப்பு தயாரிப்புக்காகவும் பயன்படுத்தப்படுகின்றது.

இக்கடற்காயலில் அலையாத்திக் காடு மற்றும் கடற்புல் பாத்திகளும் காணப்படுகின்றன. இங்குள்ள பெரும்பாலான பகுதி 1938 ஆம் ஆண்டில் பறவைகள் சரணாலயமாக அறிவிக்கப்பட்டது. அரிவாள் மூக்கன், வாத்து, நாமக்கோழிகள், ஆலா போன்ற நீர்ப்பறவைகள் ஏராளமாக இங்கு வருகின்றன.

## மேற்கோள்கள்
*

பகுப்பு:யாழ்ப்பாண மாவட்டம்
பகுப்பு:கிளிநொச்சி மாவட்டம்
பகுப்பு:யாழ்ப்பாணக் கடற்காயல்கள்
பகுப்பு:இலங்கையின் கடற்காயல்கள்
ஆற்றுச்சந்தி

thumb|right|பவானி ஆறு காவிரியில் இணையும் ஆற்றுச்சந்தி
புவியியலில் இரண்டு அல்லது பல ஆறுகள் (ஆறும் துணை ஆறும்) ஒன்றோடொன்று கலக்கும் இடம் **ஆற்றுச்சந்தி** ஆகும் (ஆங்கிலம்: *confluence*). அதனை ஆற்றுச்சங்கமம் என்றும் கூறலாம்.

பவானி ஆறு காவிரியில் இணையும் சந்தியில் பவானி நகரம் அமைந்துள்ளது. கங்கை, யமுனை, சரஸ்வதி ஆகிய மூன்று ஆறுகளும் கூடுகின்ற இடம் திரிவேணி சங்கமம். இவ்விடம் அலகாபாத் நகரில் உள்ளது.

## மேற்கோள்கள்

பகுப்பு:ஆறுகள்‎
பகுப்பு:நீரியல்
தொல்காப்பியச் செய்திகள்

தொல்காப்பியம்

தொல்காப்பியப் பாயிரம்

## எழுத்து அதிகாரம்
* நூல் மரபு
* மொழி மரபு
* பிறப்பியல்
* புணரியல்
* தொகைமரபு
* உருபியல்
* உயிர் மயங்கியல்
* புள்ளி மயங்கியல்
* குற்றியலுகரப் புணரியல்
## சொல் அதிகாரம்
* கிளவி ஆக்கம்
* வேற்றுமையியல்
* வேற்றுமை மயங்கியல்
* விளிமரபு
* பெயரியல்
* வினையியல்
* இடையியல்
* உரியியல்
* எச்ச இயல்
## பொருள் அதிகாரம்
* அகத்திணை இயல்
* புறத்திணை இயல்
* களவு இயல்
* கற்பு இயல்
* பொருள் இயல்
* மெய்ப்பாட்டு இயல்
* உவம இயல்
* செய்யுள் இயல்
* மரபு இயல்

## தொடர்புடையவை
* தொல்காப்பியத் தொடர்கள்

பகுப்பு:தொல்காப்பியம்
பகவான் மகாவீரர் காட்டுயிர்ச் சரணாலயம் மற்றும் மொல்லம் தேசியப் பூங்கா

**பகவான் மகாவீரர் காட்டுயிர்ச் சரணாலயம் மற்றும் மொல்லம் தேசியப் பூங்கா** (Bhagwan Mahaveer Sanctuary and Mollem National Park) இந்தியாவின் கோவா மாநிலத்தில் சாங்க்யும் தாலுகாவில் அமைந்துள்ளது. இதன் பரப்பளவு 240 சதுர கிலோமீட்டர்கள் ஆகும். இது மேற்குத் தொடர்ச்சி மலையில் அமைந்துள்ள பாதுகாக்கப்பட்ட வனப்பகுதி ஆகும். கர்நாடகம் மாநிலத்தின் எல்லை வரை அமைந்துள்ளது. கோவாவின் தலைநகர் பானாஜியிலிருந்து 57 கிலோமீட்டர்கள் தொலைவில் மொல்லம் நகரில் அமைந்துள்ளது. இது 15°15"30' - 15°29"30' வ, 74°10"15' - 74°20"15' கி என்பவற்றுக்கு இடையே அமைந்துள்ளது.தேசிய நெடுஞ்சாலை 4A-வும் *மோர்முகாவ்-லோண்டா* இருப்புப்பாதையும் இப்பூங்காவை இரண்டாகப் பிரிக்கின்றன. இத்தேசியப் பூங்காவினுள் கதம்பர் வம்சக் கோயில்கள் அமைந்துள்ளன. மேலும் தூத்சாகர் அருவியும் இப்பூங்காவினுள் அமைந்துள்ளது. இவ்வனப்பகுதியில் கொங்கணி மொழி பேசும் மக்கள் அதிக அளவில் வசிக்கின்றனர்.

## வரலாறு
இப்பகுதியானது முதலில் *மொல்லம் காட்டுயிர்ச் சரணாலயம்* என அழைக்கப்பட்டது. பின்னர் 1969 ஆம் ஆண்டு *பகவான் மகாவீரர் காட்டுயிர்ச் சரணாலயம் மற்றும் மொல்லம் தேசியப் பூங்கா* என அறிவிக்கப்பட்டது. 107 சதுர கிலோ மீட்டர் பரப்பளவு கொண்ட இதன் மையப்பகுதி மொல்லம் தேசியப் பூங்கா என 1978ல் அறிவிக்கப்பட்டது.

## மேற்கோள்கள்

பகுப்பு:இந்திய தேசியப் பூங்காக்கள்‎
பகுப்பு:இந்திய காட்டுயிர் காப்பகங்கள்‎
பகுப்பு:கோவா
மொலம்

**மொலம்** (Mollem) நகரம் இந்தியாவின் கோவா மாநிலத்தில் அமைந்துள்ளது. இங்கு பகவான் மகாவீரர் காட்டுயிர்ச் சரணாலயம் மற்றும் மொல்லம் தேசியப் பூங்கா அமைந்துள்ளது. தேசிய நெடுஞ்சாலை 4A வின் அருகில் இந்நகரம் அமைந்துள்ளது. *ஷயாத்ரி* மலையடிவாரத்திலும் *அன்மோட்* மலை ஆரம்பிக்குமிடத்திலும் இக்கிராமம் உள்ளது. இந்நகரமானது சாங்க்யும் வட்டதிற்கு உட்பட்டது. உலகின் பழமையான பாறைகள் இப்பகுதியில் காணப்படுகின்றன. அவை 3,600 பில்லியன் ஆண்டுகளுக்கு முற்பட்டவை என ஆய்வில் தெரியவருகின்றன. 

## மேற்கோள்கள்

பகுப்பு:கோவா மாநிலத்திலுள்ள ஊர்களும் நகரங்களும்
சுசீந்திரம் தேரூர் பறவைகள் சரணாலயம்

**சுசீந்திரம் தேரூர் பறவைகள் சரணாலயம்** (Suchindram Theroor Birds Sanctuary) ஒரு பாதுகாக்கப்பட்ட இடமாகும். இது, இந்தியாவின் தமிழ்நாடு மாநிலத்தில், கன்னியாகுமரி மாவட்டத்தில் அமைந்துள்ளது. இது, சுசீந்திரம் குளம் மற்றும்  தேரூர் குளம் மற்றும் வேம்பன்னூர் நீர்த்தட வளாகம் ஆகியவற்றை உள்ளடக்கியப் பகுதியாகும். அனைத்து கன்னியாகுமரி மாவட்டத்தில் உள்ள சுசீந்திரம் நகருக்கு அருகில் உள்ளது. இது நாகர்கோவில் மற்றும் கன்னியாகுமரி இடையே தேசிய நெடுஞ்சாலை எண் 44 இல் அமைந்துள்ளது. இது மத்திய ஆசியப் பறக்கும் பாதையின் தென்கோடி எல்லையில் அமைந்துள்ளதால், இடம்பெயர் பறவைகளுக்கு முக்கியமான இடமாகும். 2002 ஆம் ஆண்டு, இப்பகுதியைப் 'பறவைகள் சரணாலயம்' என அறிவிக்கக் கோரிக்கை விடப்பட்டு, அரசின் பரிசீலனையில் உள்ளது. சுசீந்திரம் குளத்தின் அமைவிடம்  ஆகும். தேரூர் குளத்தின் அமைவிடம்  ஆகும். இச்சரணாலயத்தின் குறியீட்டு எண் IN279 ஆகும். சரணாலயத்தின் சில பகுதிகள் 2022 முதல் பாதுகாக்கப்பட்ட ராம்சார் தளங்களாக நியமிக்கப்பட்டுள்ளன.

## குளங்கள்
கன்னியாகுமரி மாவட்டத்தின் மொத்தப் பரப்பளவில் மூன்றில் இரண்டு பங்கில், குளங்கள் அமைந்துள்ளன. மொத்தம் 2,058 நன்னீர் குளங்கள் உள்ளன. சுசீந்திரம், தேரூர் தவிர, பறக்கை, தத்தியார் குளம், வேம்பனூர் குளம், சுங்கான்கடை குளம், புத்தேரிக் குளம், தாழக்குடி குளம் மற்றும் மணவாளக்குறிச்சி குளம் போன்றவை பறவைகளின் முக்கியமான இடங்களாகும்.

மேற்குத் தொடர்ச்சி மலைத்தொடரின் எல்லையான குமரி மாவட்டத்தில், புலிகள் வாழும் 'காட்டுயிர்ச் சரணாலயம்' ஒன்றும் உள்ளது.
## இதனையும் காண்க
* ராம்சர் சாசனம்
* தமிழ்நாட்டின் ராம்சர் ஈர நிலங்களின் பட்டியல்
* இந்தியாவில் ராம்சார் தளங்களின் பட்டியல்
## மேற்கோள்கள்

பகுப்பு:தமிழ்நாட்டின் பறவை புகலிடங்கள்
பகுப்பு:கன்னியாகுமரி மாவட்டம்
பகுப்பு:இந்தியாவில் உள்ள பறவைகள் காப்பகங்கள்
பகுப்பு:இந்திய ராம்சார் இடங்கள்
சாங்க்யும்

**சாங்க்யும்** (Sanguem) நகரம் இந்தியாவின் கோவா மாநிலத்தில் அமைந்துள்ளது. இங்கு பகவான் மகாவீரர் காட்டுயிர்ச் சரணாலயம் மற்றும் மொல்லம் தேசியப் பூங்கா, *சாகமேஷ்வர் கோயில்* மற்றும் சலாயுலிம் அணை ஆகியவை அமைந்துள்ளன.
## அமைவிடம்
இதன் அமைவிடம்  ஆகும். இது கடல் மட்டத்திலிருந்து 22 மீட்டர்கள் உயரத்தில் அமைந்துள்ளது.
## மக்கட்டொகை
2011 ஆம் ஆண்டின் மக்கட்டொகைக் கணக்கெடுப்பின் படி இந்நகரின் மொத்த மக்கட்டொகை 6,158 பேர் ஆகும். இங்கு ஆண்கள் 51% உம் பெண்கள் 49% உம் உள்ளனர். இந்நகரின் கல்வியறிவு 75% ஆகும். ஆண்களின் கல்வியறிவு 81% ஆகவும் பெண்களின் கல்வியறிவு 69% ஆகவும் உள்ளது. மக்கட்டொகையில் 6 வயதுக்கு உட்பட்ட குழந்தைகள் 6% ஆவர். கொங்கணி, கன்னடா என்பன இங்கு பேசப்படும் முக்கிய மொழிகள் ஆகும்.

## மேற்கோள்கள்

பகுப்பு:கோவா மாநிலத்திலுள்ள ஊர்களும் நகரங்களும்
சுண்டிக்குளம்

**சுண்டிக்குளம்** (*Chundikkulam*) என்பது இலங்கையின் வடக்கே கிளிநொச்சி மாவட்டத்தின் கண்டாவளை பிரதேச செயலாளர் பிரிவில் அமைந்துள்ள ஓர் எல்லைக் கிராமமாகும். இக்கிராமம் சுண்டிக்குளம் தொடுவாய்க்கும் இந்தியப் பெருங்கடலுக்கும் இடையேயுள்ள குறுகிய இடத்தில் அமைந்துள்ளது. இப்பிரதேசத்தில் 1938 ஆம் ஆண்டில் நிறுவப்பட்ட பறவைகள் சரணாலயம் ஒன்றும் உள்ளது.

கடல் சார்ந்த இப்பிரதேசத்தில் மீன்பிடி பிரதான தொழிலாகும். இறால் பண்ணைகளும் காணப்படுகின்றன.

## பாடசாலைகள்
*சுண்டிக்குளம் வித்தியாலயம்

## 1998 டிசம்பர் தாக்குதல்
ஈழப்போரின் போது இக்கிராமம் பெரும் அழிவைக் கண்டது. 1995 ஆம் ஆண்டில் இலங்கை இராணுவத்தினரின் சூரியக் கதிர் நடவடிக்கையின் போது உடுத்துறை, தாளையடி, ஆழியவளை ஆகிய கிராமங்களில் இருந்து மக்கள் இடம்பெயர்ந்து இங்கு குடியேறி கடற்தொழிலில் ஈடுபட்டிருந்தனர். 1998 டிசம்பர் 2 ஆம் நாள் நண்பகல் அளவில் இலங்கை வான்படையின் இரண்டு கிபிர் போர் வானூர்திகள் நல்லதண்ணித் தொடுவாய் குடியேற்ற முகாம் மீது ஆறு குண்டுகளை வீசின. இத்தாக்குதலில் சிறுவர்கள், பெண்கள் உட்பட மொத்தம் ஆறு பேர் கொல்லப்பட்டனர். பலர் காயமடைந்தனர்.

## மேற்கோள்கள்

பகுப்பு:கிளிநொச்சி மாவட்டத்திலுள்ள ஊர்களும், நகரங்களும்
ஃபராக்கா அணை

**ஃபராக்கா அணை** (Farakka Barrage) கங்கை நதியின் குறுக்கே கட்டபட்டுள்ள அணைக்கட்டு ஆகும். இது இந்தியாவின் மேற்கு வங்காளம் மாநிலத்தில் அமைந்துள்ளது. இது வங்காள தேசம் நாட்டின் எல்லையிலிருந்து 16.5 கிலோமீட்டர்கள் தொலைவில் அமைந்துள்ளது. இவ்வணைக்கட்டானது 1961 ஆம் ஆண்டு கட்டத் தொடங்கி 1975 ஆம் ஆண்டு கட்டி முடிக்கப்பட்டது. இந்த அணையானது 1975 ஆம் ஆண்டு ஏப்ரல் மாதம் 21 ஆம் தியதி செயல்படத் தொடங்கியது. இதன் நீளம் 2,240 மீட்டர்கள் ஆகும். வங்காளதேசம் மற்றும் இந்திய அரசுகளுக்கு இடையே நடைபெற்ற பல்வேறு பேச்சுவார்த்தைகளுக்குப் பின்னர் இந்த அணை கட்டப்பட்டது. அதன் பின்னர் வங்காள தேசம் பஞ்ச காலத்தில்  ஐக்கிய நாடுகள் சபையில் முறையிட்டதைத் தொடர்ந்து நடைபெற்ற பேச்சு வார்த்தையில் எந்த முடிவும் எடுக்கப்படவில்லை.

## மேற்கோள்கள்

பகுப்பு:மேற்கு வங்காள அணைகள்
பகுப்பு:ஃ என்ற எழுத்தால் தொடங்கும் கட்டுரைத் தலைப்புகள்
சலாயுலிம் அணை

**சலாயுலிம் அணை** (Salaulim Dam) இந்தியாவின் கோவா மாநிலத்தில் அமைந்துள்ளது. இது சலாயுலிம் ஆற்றில் கட்டப்பட்டுள்ளது. இவ்வணையின் நீரானது குடிநீர் தேவைக்காகவும், தொழிற்சாலை மற்றும் விவசாயப் பயன்பாட்டிற்காகவும் பயன்படுத்தப்படுகிறது. இவ்வணையின் ஆழம் 42.7 மீட்டர்கள் ஆகும். நீர்ப்பிடிப்புப் பகுதியின் அளவு 24 சதுர கிலோமீட்டர்கள் ஆகும். முதலில் 14,326 ஹெக்டேர்கள் நிலப்பரப்பின் பாசன வசதிக்காக இவ்வணை திட்டமிடப்பட்டது. பின்னர் தென் கோவாவின் குடிநீருக்காக  நாள் ஒன்றிற்கு 160 மில்லியன்கள் தேவையையும் கணக்கில் கொள்ளப்பட்டது. பின்னர் தொழிற்சாலை பயன்பாடு என அனைத்தும் சேர்த்து நாள் ஒன்றிற்கு 380 மில்லியன்கள் லிட்டர் என்ற திட்டத்தின் படி வடிவமைக்கப்பட்டது. 1976 ல் இத்திட்டம் ஆரம்பிக்கப்பட்டு 2000 ஆண்டில் பணிகள் முடிவுற்றன. முதலில் திட்ட மதிப்பு 9.61 கோடிகள் என மதிப்பிடப்பட்டு 2007 ஆம் ஆண்டில் 170 கோடிகள் ரூபாய் என மதிப்பிடப்பட்டது. இவ்வணை சாங்க்யும் நகரிலிருந்து 5 கிலோமீட்டர்கள் தொலைவில் அமைந்துள்ளது.
## மேற்கோள்கள்

பகுப்பு:கோவாவில் உள்ள அணைகள்
கூக்ளி-சூச்சுரா

**கூக்ளி-சூச்சுரா** ( Hugli-Chuchura) நகரை *கூக்ளி* என்றும் *சின்சுரா* என்றும் அழைப்பர். இது இந்தியாவின் மேற்கு வங்காளம் மாநிலத்தில் *ஹூக்ளி* மாவட்டத்தில் அமைந்துள்ளது. இந்நகரம் ஹூக்ளி ஆற்றங்கரையில் அமைந்துள்ளது. இது மாநிலத்தலைநகரான கொல்கத்தாவிலிருந்து 35 கிலோமீட்டர்கள் தொலைவில் வடக்கே அமைந்துள்ளது. 
## அமைவிடம்
இந்நகரம் போர்த்துகீசியர்களால் 1579 ஆம் ஆண்டு உருவாக்கப்பட்டது. அதற்கும் முன்னான ஆயிரம் ஆண்டுகளுக்கு முன்னரே மக்கள் இப்பகுதியில் வாழ்ந்துள்ளனர். இந்நகரின் அமைவிடம்  ஆகும்.

## மக்கட்தொகை
2011 ஆம் ஆண்டின் மக்கட்தொகை கணக்கெடுப்பின் படி இந்நகரின் மொத்த மக்கட்தொகை 1,77,259 ஆகும். இதில் ஆண்கள் 51% பெண்கள் 49% ஆகும். இந்நகரின் கல்வியறிவு 91.10% ஆகும். ஆண்களின் கல்வியறிவு 93.81% ஆகவும் பெண்களின் கல்வியறிவு 88.39% ஆகவும் உள்ளது. மக்கட்தொகையில் 9% பேர் 6 வயதிற்கும் குறைவான வயதுடைய குழந்தைகள்.
## விழாக்கள்
இந்நகரில்,
* துர்கா பூஜை
* கார்த்திக் பூஜை
* ஜெகதாத்ரி பூஜை
* நவபார்ஷோ பூஜை
* பாசந்தி பூஜை
*மனாஷா பூஜை 
போன்றவை முக்கிய விழாக்களாகும்.

## மேற்கோள்கள்

பகுப்பு:மேற்கு வங்காள மாநிலத்திலுள்ள ஊர்களும் நகரங்களும்
சிம்மம் (விண்மீன் குழாம்)

**சிம்மம்** விண்மீன் குழாமானது இராசிவட்டத்தில் உள்ள ஓர் உடுத்தொகுதி ஆகும். இது கடக உடுத்தொகுதிக்கு மேற்கேயும், கன்னி விண்மீன் குழாமிற்குக் கிழக்கேயும் அமைந்துள்ளது. இதனை குறியீட்டில் இவ்வாறு '15px' குறிப்பிடுவர். இரண்டாம் நூற்றாண்டில் தொலமியால் குறிப்பிடப்பட்ட 48 விண்மீன் குழாம்களில் இதுவும் ஒன்றாகும்.

பகுப்பு:இராசிச் சக்கர விண்மீன் குழாம்கள்
பகுப்பு:விண்மீன் குழாம்கள்
முர்சிதாபாத் மாவட்டம்

**முர்சிதாபாத் மாவட்டம்** (Murshidabad district, வங்காள மொழி: মুর্শিদাবাদ জেলা) இந்தியாவின் மேற்கு வங்காளம் மாநிலத்தில் உள்ள ஒரு மாவட்டம் ஆகும். இது கங்கை நதியின் இடக்கரையில் அமைந்துள்ளது. இம்மாவட்டத்தில் அமைந்துள்ள *முர்ஷிதாபாத்* நகரின் பெயரைக் கொண்டே இம்மாவட்டத்திற்கு இப்பெயர் சூட்டப்பட்டது. இம்மாவட்டம் இராஜதானி கோட்டத்தில் அமைந்துள்ளது. இம்மாவட்டத்தின் நிர்வாகத் தலைமையிடம் பகரம்பூர் நகரம் ஆகும்.

## எல்லைகள்
5,341 சதுர கிலோமீட்டர்கள் பரப்பளவு கொண்ட இம்மாவட்டத்தின் எல்லைகளாக மால்டா, *சகேப்காஞ்*, *பிர்ப்ஹம்*, *பர்தாமன்* மற்றும் நதியா போன்ற மாவட்டங்கள் அமைந்துள்ளன. மேலும் இம்மாவட்டத்தின் எல்லை வங்காள தேசம் நாட்டுடனும் அமைந்துள்ளது.

## பொருளாதாரம்
இம்மாவட்டத்தின் முக்கியத் தொழிலாக விவசாயம் உள்ளது. பட்டு மற்றும் தறி நெசவு போன்றவையும் முக்கியத் தொழில்களாகும்.

## மக்கட்தொகை
2011 ஆம் ஆண்டின் மக்கட்தொகை கணக்கெடுப்பின் படி இம்மாவட்டத்தின் மொத்த மக்கட்தொகை 71,02,430 ஆகும். மக்கள் அடர்த்தி ஒரு சதுர கிலோமீட்டருக்கு 1,334 பேர் எனும் வீதத்தில் உள்ளது. மக்கட்தொகைப் பெருக்க விகிதம் 21.07% ஆகும். மேலும் ஆண் பெண் விகிதம் 1000 ஆண்களுக்கு 957 பெண்கள் எனும் அளவில் உள்ளது. இம்மாவட்டத்தின் கல்வியறிவு 67.53%ஆகும்.

## மேற்கோள்கள்

பகுப்பு:மேற்கு வங்காள மாவட்டங்கள்
ஃபராக்கா அனல் மின் நிலையம்

**ஃபராக்கா அனல் மின் நிலையம்** (Farakka Super Thermal Power Plant) இந்தியாவின் மேற்கு வங்காளம் மாநிலத்தில் முர்ஷிதாபாத் மாவட்டத்தில் *நபருன்* எனும் ஊரில் அமைந்துள்ளது. இது தேசிய அனல் மின் நிறுவனத்தினுடையது ஆகும். இதில் நிலக்கரி எரிபொருளாகப் பயன்படுத்தப்பட்டு மின்சாரம் தயாரிக்கப்படுகிறது.

## வெளி இணைப்புகள்
* இணையத்தளம் {{Webarchive|url=https://web.archive.org/web/20140726152558/http://ntpc.co.in/index.php?option=com_content&view=article&id=299&Itemid=83&lang=en |
## மேற்கோள்கள்

பகுப்பு:மேற்கு வங்காள அனல் மின் நிலையங்கள்
பகுப்பு:ஃ என்ற எழுத்தால் தொடங்கும் கட்டுரைத் தலைப்புகள்
பயன்பாட்டு கால அளவு

தொலைக்கதிர் மருத்துவத்திற்கான கருவி சுழலுமாறு உள்ளது. இக்கருவியிலிருந்து வெளிப்படும் கதிர்கள் மொத்த மருத்துவத்திற்கான நேரத்தில் எவ்வளவு காலம் ஒரு குறிப்பிட்ட சுவரை நோக்கி பாய்ச்சப்படுகிறது என்பதனைக் குறிக்கும். குறிப்பிட்ட திசைநோக்கி கதிர் பாய்ச்சப்படும் நேரம் **பயன்பாட்டுக் கால அளவு-U**  (*Use factor-U*) எனப்படும். இதற்கு அட்டவணை உள்ளது.

*சுழலும் வண்ணம் உள்ள கருவிகளுக்கு முதன்மைக் கதிர்கள் விழும் பக்கச்சுவர், கூரை, தரைத்தளம்:  U  =1\4
*நிலையான கருவிகளுக்கு:  U =1

இவ்வட்டவணை சுவர்கனம் கணிக்கும்போது பயன்படுகிறது.

பகுப்பு:கதிரியக்கம்
ஸ்ரீ திவ்யா

**ஸ்ரீதிவ்யா** (SriDivya) தமிழ் மற்றும் தெலுங்கு திரைப்பட நடிகை ஆவார். ஸ்ரீதிவ்யா ஐதராபாத்தில் பிறந்தார். இவர் தனது கல்வியை கேந்திரிய வித்யாலயத்தில் பயின்றார்.

## தொழில்
ஸ்ரீதிவ்யா மூன்று வயதில் தன் திரையுலக வாழ்க்கையைத் தொடங்கினார். இவர் பத்து தெலுங்கு படங்களில் குழந்தை நட்சத்திரமாக நடித்துள்ளார். மற்றும் தெலுங்கு தொலைக்காட்சி தொடர்களிலும் நடித்துள்ளார். திவ்யா 2010 ஆண்டு ரவி பாபு இயக்கிய மனசார எனும் தெலுங்குத் திரைப்படம் மூலம் கதாநாயகியாக அறிமுகமானார். ஆனால் இந்த படம் தோல்வியைத் தழுவியது. பிறகு 2012 இல் மாருதி இயக்கிய பஸ் ஸ்டாப் படத்தில் பிரின்சுடன் இணைந்து நடித்த இப்படமானது,  வெற்றி அடைந்தது.

பின் ஸ்ரீதிவ்யா வருத்தப்படாத வாலிபர் சங்கம் திரைப்படத்தில் சிவ கார்த்திகேயன் உடன் கதாநாயகியாக நடித்து தமிழ் திரையுலகத்திற்கு அறிமுகமானர். இதில் அவரது நடிப்பு விமர்சகர்களால் மிகவும் நல்ல விமர்சனங்களைப் பெற்றது.. பிறகு பென்சில் எனும் படத்தில் இசையமைப்பாளர் ஜி.வி பிரகாஷ்க்கு ஜோடியாக நடித்தார். மேலும் ஈட்டி, காக்கி சட்டை மற்றும் வெள்ளைக்கார துரை படங்களிலும் நடித்துள்ளார்.

## திரைப்பட வரலாறு

## மேற்கோள்கள்

பகுப்பு:தமிழ்த் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:வாழும் மக்கள்
வேலைப் பளு

**வேலைப் பளு-W** (Work load-W ) என்பது தொலைக் கதிர் மருத்துவத்திற்கான கருவி பயன்படும் நிலையில் ஒரே மையத்தில் (Isocentre ) 100 சென்டி மீட்டர் தொலைவில் ஒரு வாரகாலத்தில், கருவியின் இலக்கிலிருந்து மருத்துவத்திற்காகப் பெறப்படும் மொத்தக் கதிர் வீச்சளவாகும். இதுவே **வேலைப் பளு** எனப்படுகிறது.  வாரத்திற்கு 5 நாட்களும், நாள் ஒன்றிற்கு 8 மணி நேரமும் பணி செய்யும் போதுள்ளவாறு இது கணக்கிடப்படுகிறது.

எடுத்துக் காட்டு: 
நாள் ஒன்றிற்கு 60 நோயாளிகளுக்கு மருத்துவம் மேற்கொள்ளப்படுகிறது என்று கொள்வோம். சராசரியாக ஒரு நோயாளிக்கு 2 கிரே (200 ரேட்) அளவு கதிர் ஏற்பளவு கொடுக்கப்படுகிறது என்றும் கொள்வோம். இப்போது 5 நாட்களில் தரப்படும் கதிர் ஏற்பளவு = 5* 2* 60 =600 கிரே (60000 ரேட்). இதுவே வேலைப் பளு ஆகும். உயரளவாக 1000 கிரே (1000,00 ரேட்) என்று  எடுத்துக்கொண்டு  கணக்கிடப்படுகிறது.

பகுப்பு:கதிரியக்கம்
திருவள்ளுவர் நகர்

சென்னை மாவட்டத்தின் தென்கோடியில் உள்ள திருவான்மியூரின் ஒரு பகுதி, **திருவள்ளுவர் நகர்** ஆகும். இது வேளச்சேரி சட்டமன்றத் தொகுதியின் ஒரு அங்கமாகும். கிழக்கு கடற்கரையை ஒட்டி அமைந்துள்ளதால், மக்களின் சிறந்த பொழுதுபோக்கு இடமாக இது விளங்குகிறது.

## கோயில்கள்
உலக பிரசித்தி பெற்ற நாகாத்தம்மன் திருக்கோயில் இங்கு அமைந்துள்ளது. ஆடி மாதம் வெள்ளிக்கிழமைகளில் இங்கு சிறப்பு வழிபாடுகள் நடைபெரும். கிழக்குக் கடற்கரைச் சாலையை ஒட்டி திருவீதி அம்மன் திருக்கோயில் அமைந்துள்ளது சிறப்பு. மேலும் வினைதீர்த்த விநாயகர் ஆலயமும், பிரசித்தி பெற்ற ஹரே கிருஷ்ணா இயக்கமும் இங்கு அமைந்துள்ளது.

## பூங்கா
இங்கு மாநகராட்சிக்கு சொந்தமான பூங்கா ஒன்று அமந்துள்ளது. காலை மற்றும் மாலை வேளைகளில் சிறுவர்கள் விளையாடும் இடமாக, இயற்கைச் சூழலோடு காணப்படுகிறது. இது வட்டார போக்குவரத்து அலுவலகம் பேருந்துநிலையத்தின் மிக அருகாமையில் உள்ளது. பெரியவர்கள் நடைப்பயிற்சி மேற்கொள்ளும் இடமாக இது அமைந்துள்ளது.

## பள்ளி
இங்கு நவீன வசதிகளுடன் அமைந்த சென்னை மாநகராட்சிக்கு சொந்தமான பள்ளி ஒன்று உள்ளது. அனுபவம் வாய்ந்த ஆசிரியர்களை கொண்ட பள்ளியாக இருப்பது இதன் சிறப்புகளுள் ஒன்றாகும்.

## திடல்
மாணவர்கள் விளையாடி மகிழ, மிகப்பெரும் விளையாட்டுத் திடல் ஒன்றும் இங்கு அமைந்துள்ளது. இது சிறந்த முறையில் பராமரிக்கப்பட்டு வருகிறது.

## பிரபலங்கள்
பிரபல திரைப்பட நடிகர் அஜீத்குமாரின் வீடு இங்கு அமைந்துள்ளது. இவரைத் தவிர பல்வேறு பிரபலங்களின் வசிப்பிடமாகவும் திருவள்ளுவர் நகர் விளங்குகிறது.
 
## தொழில்
அனைத்து தரப்பு மக்களும் இங்கு வசித்து வருகின்றனர். எனினும் கணினி மென்பொருள் பொறியாளர்கள் மற்றும் பத்திரிக்கையாளர்கள் பலரின் வசிப்பிடமாக இது உள்ளது.

## சட்டமன்ற உறுப்பினர்
2011 சட்டமன்றத் தேர்தலில் வெற்றி பெற்று, திரு. ம.க. அசோக் (அ.தி.மு.க) இத்தொகுதியின் சட்டமன்ற உறுப்பினராக பணியாற்றி வருகிறார்.

பகுப்பு:சென்னை சுற்றுப் பகுதிகள்
உணவுச் சேர்பொருள்

**உணவுச் சேர்பொருள்** என்பது, வாசனையைக் கூட்டுவதற்கு அல்லது அதன் சுவை, தோற்றம் என்பவற்றை மேம்படுத்துவதற்காக உணவுடன் சேர்க்கப்படும் பொருட்களைக் குறிக்கும். சில சேர்பொருட்கள் பல நூற்றாண்டுகளாகவே பயன்பாட்டில் இருந்து வந்துள்ளன. உப்பிடுதல், சில வைன்களுக்கு கந்தகவீரொட்சைட்டுச் சேர்த்தல் போன்றவை இதற்கு எடுத்துக்காட்டுகள். 20 ஆம் நூற்றாண்டின் பிற்பாதியில் தயாரிக்கப்பட்ட உணவுப் பொருட்களின் வருகையுடன் இயற்கையாகக் கிடைப்பனவும், செயற்கையாகத் தயாரிக்கப்படுவனவுமான மேலும் பல சேர்பொருட்கள் அறிமுகமாயின. 

பகுப்பு:உணவுகள்
பிளேஸ்டேஷன் 4

**பிளேஸ்டேசன் 4** சோனி நிறுவனத்தின் பிளேஸ்டேஷன் சாதனம் கேம் விரும்பிகள் மத்தியில் மிகவும் பிரபலம். இந்நிறுவனம் கடைசியாக பிளேஸ்டேஷன் 3யை வெளியிட்டிருந்தது. தற்பொழுது  சோனி நிறுவனம் பிளேஸ்டேஷன் வரிசையில் தனது அடுத்த படைப்பாக பிளேஸ்டேஷன் 4யை வெளியிட உள்ளது. இந்தியாயாவில் 1மாதம் 6ம் 2014ஆண்டு பிளேஸ்டேசன் 4 வெளியிட உள்ளது. மற்றும் அமெரிக்காவில் 11மாதம் 15ம் 2013ஆண்டும் ஐரோப்பாவில் 11மாதம் 29ம் 2013ஆண்டும் மற்றும் ஆஸ்திரேலியா நியூஸிலாந்து 11மாதம் 29ம் 2013ஆண்டு பிளேஸ்டேசன் 4 வெளியிட்டது.

## கட்டுப்பாட்டு
200px
* டியூயல்ஷாக் 4 கட்டுப்பாட்டு

## வெளி இணைப்பு
* http://www.4tamilmedia.com/social-media/2012-04-02-21-33-43/11984-today-s-twitter-playstation 
* United States official site
* United Kingdom official site 
* Australia official site 
* New Zealand official site
* Latin America official site

பகுப்பு:நிகழ்பட ஆட்ட தளங்கள்
மால்டா மாவட்டம்

**மால்டா மாவட்டம்** (Maldah district) இந்தியாவின் மேற்கு வங்காளம் மாநிலத்தில் அமைந்துள்ளது. இம்மாவட்டமானது மாநிலத் தலைநகர் கொல்கத்தாவிலிருந்து 347 கிலோமீட்டர்கள் தொலைவில் அமைந்துள்ளது. இம்மாவட்ட நிர்வாகத் தலைமையிட நகரம் மால்டா நகரம் ஆகும். *மால்டா* ஒரு காலத்தில் வங்காளத்தின் தலைநகராக இருந்தது. இம்மாவட்டத்தில் மல்பரிச் செடிகளும், மாமரங்களும் அதிக அளவில் காணப்படுகின்றன. இதை வடக்கு வங்காளத்தின் நுழைவாயில் (gateway) என அழைப்பர்.

## எல்லைகள்
இம்மாவட்டத்தின் எல்லைகளாக முர்சிதாபாத் மாவட்டம், வடக்கு தினஜ்பூர் மாவட்டம், தெற்குத் தினஞ்பூர் மாவட்டம், பீகார் மாநிலத்தின் புருலியா மாவட்டம், ஜார்கண்ட் மாநிலத்தின் சாந்தி பர்கானாஸ் மாவட்டம் மற்றும் வங்காளதேசமும் இதன் எல்லைகளாக அமைந்துள்ளன.

## மக்கட்தொகை
2011 ஆம் ஆண்டின் மக்கட்தொகை கணக்கெடுப்பின் படி இம்மாவட்டத்தின் மொத்த மக்கட்தொகை 39,97,970 ஆகும். மக்கள் அடர்த்தி ஒரு சதுர கிலோமீட்டருக்கு 1,071 பேர் எனும் வீதத்தில் உள்ளது. மக்கட்தொகைப் பெருக்க விகிதம் 21.5% ஆகும். மேலும் ஆண் பெண் விகிதம் 1000 ஆண்களுக்கு 939 பெண்கள் எனும் அளவில் உள்ளது. இம்மாவட்டத்தின் கல்வியறிவு 62.71% ஆகும்.

## பொருளாதாரம்
மாம்பழம், சணல், பட்டு போன்றவை இம்மாவட்டத்தின் முக்கிய உற்பத்திப் பொருட்களாகும். இங்கு உற்பத்தியாகும் மாம்பழம் உலகம் முழுவதும் ஏற்றுமதி செய்யப்படுகிறது.

## விழாக்கள்
இம்மாவட்டத்தில்,
* துர்கா பூஜை
* காளி பூஜை
* ஈகைத் திருநாள்
* குருநானக் ஜெயந்தி
* கிறுஸ்துமஸ்
போன்ற விழாக்கள் கொண்டாடப்படுகின்றன.

## மேற்கோள்கள்

பகுப்பு:மேற்கு வங்காள மாவட்டங்கள்
ஆள் இருப்புக் கால அளவு

**ஆள் இருப்புக் கால அளவு-டி** (*Occupancy factor-T*) என்பது தொலைக் கதிர் மருத்துவக் கருவி அல்லது உயர் ஆற்றல் அண்மைக்கதிர் மருத்துவக் கருவி மருத்துவத்திற்காக செயல்பாட்டிலுள்ள போது அறையின் புறச் சுவர்களுக்கு வெளியே எவ்வளவு கால அளவிற்கு மனிதர்கள் அந்த இடத்தினைப் பயன்படுத்துகின்றனர் என்பதனைக் குறிக்கும். இதற்காக அட்டவணை உள்ளது.

* அலுவலக அறை, எக்சு கதிர் படத்தாள் சேமிப்பு அறை: T =1
* இணைப்புப் பாதை, படிக்கட்டு:  T = 1\4
* திறந்த வெளி:  T = 1\16.

இந்த அட்டவணைகள் அறையின் சுவர் கனம் கணக்கிடும் போது பயனாகிறது.

பகுப்பு:கதிரியக்கம்
தெற்கு தினஜ்பூர் மாவட்டம்

**தெற்கு தினஜ்பூர்** (Dakshin Dinajpur அல்லது  South Dinajpur, வங்காள மொழி: দক্ষিণ দিনাজপুর জেলা) இந்தியாவின் மேற்கு வங்காள மாநிலத்தின் 23  மாவட்டங்களில்  ஒன்றாகும். இதன் நிர்வாகத் தலைமையிடம் பாலூர்காட் நகரம் ஆகும். இம்மாவட்டம் 1992 ஆம் ஆண்டு ஏப்ரல் மாதம் 1 ஆம் தியதி உருவாக்கப்பட்டது. மேற்கு வங்காளம் மாநிலத்தின் குறைந்த மக்கள் வசிக்கும் மாவட்டம் இது ஆகும். இங்கு இந்து மற்றும் இஸ்லாம் இன மக்கள் அதிக அளவில் வசிக்கின்றனர். இங்குள்ள மக்கள் வங்காள மொழி பேசுகின்றனர். இம்மாவட்டத்தின் முக்கியப் பொருளாதாரம் விவசாயம் ஆகும். இம்மாவட்டத்தின் மொத்தப் பரப்பளவு 2,219 சதுர கிலோமீட்டர்கள் ஆகும்.

## மக்கட்தொகை
2011 ஆம் ஆண்டின் மக்கட்தொகை கணக்கெடுப்பின் படி இம்மாவட்டத்தின் மொத்த மக்கட்தொகை 16,70,931 ஆகும்.  மக்கள் அடர்த்தி ஒரு சதுர கிலோமீட்டருக்கு 753 பேர் எனும் வீதத்தில் உள்ளது. மக்கட்தொகைப் பெருக்க விகிதம் 11.16% ஆகும். மேலும் ஆண் பெண் விகிதம் 1000 ஆண்களுக்கு  954 பெண்கள் எனும் அளவில் உள்ளது. இம்மாவட்டத்தின் கல்வியறிவு 73.86% ஆகும்.
## மேற்கோள்கள்

பகுப்பு:மேற்கு வங்காள மாவட்டங்கள்
மு. கா. அகமது

**முகம்மது காசிம் அகமது** (*M. C. Ahamed*) இலங்கை அரசியல்வாதியும், கல்முனை முன்னாள் நாடாளுமன்ற உறுப்பினரும், கல்முனை நகரசபையின் முன்னாள் தலைவரும் ஆவார். இவர் எம். எஸ். காரியப்பரின் மருமகன் ஆவார்.

## அரசியலில்
எம். சி. அகமது மார்ச் 1960 நாடாளுமன்றத் தேர்தலில் கல்முனை தேர்தல் தொகுதியில் சுயேட்சை வேட்பாளராகப் போட்டியிட்டு 1,280 வாக்குகள் பெற்றுத் தோல்வியடைந்தார்.

பின்னர் இவர் சூலை 1960 நாடாளுமன்றத் தேர்தலில் இலங்கைத் தமிழரசுக் கட்சியின் வேட்பாளராகப் போட்டியிட்டு 1,965 வாக்குகளால் எம். எஸ். காரியப்பரைத் தோற்கடித்து நாடாளுமன்றம் சென்றார். இவர் பின்னர் 1961 சூலை 13 இல் தமிழரசுக் கட்சியில் இருந்து விலகி அன்றைய ஆளும் கட்சியான இலங்கை சுதந்திரக் கட்சியில் சேர்ந்தார்.

மீண்டும் 1965 தேர்தலில் கல்முனைத் தொகுதியில் சுயேட்சையாகப் போட்டியிட்டு மூன்றாவதாக வந்து தோல்வியடைந்தார். ஆனாலும், இத்தேர்தலில் வெற்றி பெற்ற எம். எஸ். காரியப்பர் சில மாதங்களில் ஊழல் குற்றச்சாட்டின் பேரில் நாடாளுமன்ற உறுப்பினர் தகுதியை இழந்தார். இதனை அடுத்து கல்முனைத் தொகுதிக்கு மீண்டும் இடைத்தேர்தல் நடைபெற்றதில், எம். சி. அகமது  இலங்கை சுதந்திரக் கட்சியின் சார்பில் போட்டியிட்டு வெற்றி பெற்றார். பின்னர் 1970 தேர்தலில் அதே கட்சியில் போட்டியிட்டு வெற்றி பெற்றார்.. 1977 தேர்தலில் போட்டியிட்டுத் தோல்வியடைந்தார்.

## மேற்கோள்கள்

பகுப்பு:2008 இறப்புகள்
பகுப்பு:இலங்கை அரசியல்வாதிகள்
பகுப்பு:இலங்கைத் தமிழரசுக் கட்சி அரசியல்வாதிகள்
பகுப்பு:இலங்கையின் 5வது நாடாளுமன்ற உறுப்பினர்கள்
பகுப்பு:இலங்கையின் 6வது நாடாளுமன்ற உறுப்பினர்கள்
பகுப்பு:இலங்கையின் 7வது நாடாளுமன்ற உறுப்பினர்கள்
பகுப்பு:இலங்கை முசுலிம் அரசியல்வாதிகள்
பகுப்பு:இலங்கை முசுலிம்கள்
பகுப்பு:அம்பாறை மாவட்ட நபர்கள்
பகுப்பு:இலங்கை சுதந்திரக் கட்சி அரசியல்வாதிகள்
பகுப்பு:இருபதாம் நூற்றாண்டு இலங்கை அரசியல்வாதிகள்
தைமோல் நீலம்

**தைமோல் நீலம்** என்பது காரகாடித்தன்மைச் சுட்டெண்ணைக் கணிப்பிடப் பயன்படுத்தப்படும் ஒரு காட்டியாகும். இது சிவப்பு-கபிலம் அல்லது பச்சை-கபிலம் ஆகிய நிறமுள்ள தூளாகக் கிடைக்கும். இது நீரில் கரைய முடியாதென்பதால் பரிசோதனைகளின் போது மதுசாரத்தில் கரைக்கப்படும். இது pH 1.2-2.8 இல் சிவப்பு நிறத்திலிருந்து மஞ்சள் நிறமாகவும், pH 8.0-9.6 இல் மஞ்சள் நிறத்திலிருந்து நீல நிறமாகவும் மாறும்.

பகுப்பு:வேதியியல்